Referat fra hovedstyremøte

Dato: 15. august 2013

Deltakere: Morten Helminsen, Tormod Hermansen, Hilde Rossing, Ingrid Sandrud, Kjetil Føreid, Stian Martinsen, Freddy Magnussen, Christoffer Johansen og Ådel Tvete

Forfall:

1. Referatgjennomgang/Saksoppfølging
	1. Jan Simensens minnefond. Vedtektene har vært hos familien. De ønsker ikke å være representert i fondsstyret. Bruken av fondet bør nevnes i årsberetningen.
	2. Ubesatte verv.
		1. Barneidrettsleder. Christoffer Johansen er nå inne som leder. Camilla Thorkildsen er fagansvarlig.
		2. Fotballstyret: Stian er fortsatt på utkikk etter en kandidat.
	3. Sykkelgruppe. **Morten H.** sendt en e-mail til Østfold idrettskrets der vi søker om å opprette en sykkelgruppe. Denne søknaden skal legges ved årsmøteprotokollen. Lagkontingent er på kr 3000,- pr. år for å være med i sykkelforbundet. Det er ikke mottatt svar på denne e-mailen på møtet 15. august.
	4. Kiosk i Gressvikhallen. Gresvik IF er innstilt som drifter av kiosken i samarbeider med Slevik Innebandy. Det kommer en avtale fra Fr. stad kommune, som sannsynligvis går i Gresvik IF sin favør.
	5. Sport Engros. **Morten H**. prøver å få en oversikt hva som er delt ut av drakter og hva vi eventuelt har til gode.
	6. Internkontroll. Storm Elektro avdekket flere feil. Det er ikke kommet dokumentasjon på dette. Vi trenger priser på ny ventilasjon evt. varmepumper. **Morten H. og Tormod** jobber videre med dette.
	7. Garasje og kiosk. I orden med dekke i garasjen, resten er satt i bestilling i dag – levering i uke 36. Kiosken blir lagt på vent inntil videre.
2. Økonomi.
	1. Det ble fokusert på økonomisk status i forhold til budsjett. Det kan virke som om de fleste lag har lite fokus på sitt budsjett i løpet av regnskapsåret. De aller fleste lag i klubben har et negativt avvik fra budsjettet.
	2. Hovedstyret må vurdere om det skal kalles inn til et møte/opplæringstilbud for lagledere når nye budsjetter skal settes opp.
	3. Mange lag har imidlertid god kontroll på økonomien sin – dvs. at de ligger på pluss i sine «kontoer».
	4. Det er søkt om mva. kompensasjon fra idrettsforbundet for regnskapsåret 2012. Dette er penger som kommer i desember.
	5. Ingen store avvik på håndballen.
	6. Fotball/senior. Økonomien bedrer seg, men fortsatt behov for flere inntekter.
	7. Skogstrand IL har en utestående faktura. **Morten H.** finner frem underlag til fakturaen/bilaget. **FØLGER DETTE OPP.**
3. Årshjulet
	1. Dersom Årshjulet skal beholdes er det viktig at vi legger inn alle aktiviteter og datoer. Alt skal sendes til Kjetil.
	2. Vi legger inn møtene for hovedstyret og styremøtene i fotball og håndball.
4. Lavterskel tilbud

Mail fra Østfold idrettskrets med ønske om å vurdere oppstart av lavterskeltilbud til ungdom mellom 13 og 16 år. **Stian** følger opp dette og snakker med Pål Møklegård, som kan være interessert i dette.

Idrettskretsen har noen midler til et slikt tilbud.

1. Orientering fra gruppene

GIF-CUP. Senior tar ansvaret for parkeringen. Junior dømmer.

60 lag har meldt seg på, men vi skulle ønske oss så mange flere.

Det må evalueres hvorfor det ikke er flere lag/klubber som velger GIF-cup.

De fra hovedstyret som hadde anledning til å møte, meldte seg til «tjeneste».

**Morten H:** gi beskjed til utbyggerne om GIF-cup. Ingen kjøring i helgen – og det bør gjøres mest mulig fremkommelig.

Fotball.

Flere lag har vært i Arvika + 98/99 laget på Skaw-cup. Laglederne har møte neste uke. Det jobbes med å få flere tilskuere på A-lags kampen. Når GIF spiller mot Drøbak/Frogn rykkes dette inn i Fr. stad blad.

Det har sluttet noen gutter på 98/99:

Det må fortsatt være fokus på kiosken.

Håndball.

Tilbud til lag gjennom sommeren i Kongstenhallen og Borgehallen. Jenter 97 har vært i Barcelona – flott tur!

Stor bekymring rundt treningstider for neste sesong. Det foreligger en fordeling, men ikke optimalt. Treningen starter 19. august.

BIG

Christoffer og Camilla har hatt et møte og startet arbeidet. Skal dele ut «ranselpost» til alle 1. klassinger.

Vurderer å gi et tilbud også til de barna som går siste året i barnehagen.

Sportsutvalget – Morten (Køllis) Johansen kaller inn Magnus Andersen og Camilla Thorkildsen. **Tormod** følger opp dette.

1. Eventuelt
	1. Dagtilbud for yngre demente. Bruk av klubblokaler og uteområder. Tormod orienterte og følger opp saken. Fredrikstad kommune, v/ Frøydis Wroldsen, holder i denne saken.
	2. Invitasjon til NIFs lederkurs for ungdom er sendt ut. Det kan være et alternativ å henge opp slike tilbud på oppslagstavla på klubbhuset.

Referent: Ådel Tvete